PANDIRAN BANJAR
WADAH ORANG BANJAR BAPANDIRAN
Jumaat, 30 Januari 2009
BILA ADA NANG MALONCAT !
Surah nang dikira ‘ hangat ‘ wayahni kada lain pasal ada wakil rakyat nang hudah ‘ malonjat ‘ ka pati lain ( sabarataan tahuan hudah ! ). Surah ni kada kira di mana wadahnya, ada haja nang manyurung pandirannya.
Dalam sabuah pandiran di rurungku kopi ada kakawanan bahujah. Ujarnya, sabujurnya sambatan maloncat tu kada kana. Paulahan maloncat tu maknanya ada halangan kada kawa dilalui, tarus diloncati. Kaya kita handak manyubarang parit. Bila kadada titian, di situ pulang ada parit , maka tapaksalah diloncati.
“ Wakil rakyat nang saekung tu kadada halangan apa-apa. Handak masuk parti lain atawa bagana di patinya saurang kadada napa-napa halangannya. Kadada sasiapa manangati “ , ujar saekung kakawanan nang tapintar basurah. “ Jadi, kada kana disambat maloncat ‘, ujarnya lagi.
Kilip-kilip mata nang lain mandangarkan.
“ Jadinya , napa nang sasuai disambat ? “ ujar nang wani mahual
“ Disambat baugah atawa manyubalah haja “, ujarnya.
Takurihing sabarataan nang mandangar. Asa bujur pada pikiran, kaluko…
“ Aku kada katuju disambat baugah atawa manyubalah. Aku katuju amun disambat maninggalkan wadah “ , ujar saekung kulaan nang tatuha saikit.
(Jadiam hinggan di situ dicaritakan…. )
Labih kurang kayaitulah pandiran nang suah ulun mandangarkan. Masing-masing handak mambujurkan sambatan saurang haja !. Padahal nang disambat tu sama haja…..
Sabujurnya, kayaitulah cara orang kampungan umpatan basurah politik. Kabanyakannya kada pati mahirani banar pasal wakil rakyat tu maloncat ka parti lain. Maloncat atawa kada maloncat sama haja… Cumanya sahibar handak umpatan mamandir pasal ’ poltik ’ banarai…. ‘ Jangan katinggalan zaman ‘ ujar orang wahini.
Walau kayapa gin , memang ada orang kampungan nang bujur-bujur umpat maambil tahu babanaran pasal politik nagara. Hidin tu bujur-bujur orang nang taumpat awan politik kapatian. Kaya AJK pati politik di paringkat cawangan kampong atawa kawasan. Orang-orang ni tahan bahabang muha babahas amun sambatannya ada nang mahapak !.
Amun lain-lain tu sahibar umpat basurah banarai !.
Rabu, 7 Januari 2009
KIKIS DUIT DI PAKET !
Ada nang bahabar habis parak tujuh ratus ringgit , ada nang bahabar habis paribuan ringgit , tamasuk batutukar pakaian anak sakolah . Sapalih ada jua nang bahabar tapaksa batukar motosila sikin hagan anak tulak ka sakolah manangah hari- hari….. Dimapatuai leh ! Handak baanak pang…..
Amun diganang, kayaitu pang jua kawitan kita wayah bahari handak manyakolahkan anak. Tambahan pulang wayah bahari pancarian sahibar mahadang bajual hasil banih haja. Anam bulan sakali. Susah sasusahnya ! .
Kada kaya wayahni, banyak hudah kawitan nang ada baisi kabun sawit. Kawa hidin ‘ mangatam ‘ 20 hari sakali !. Jadinya , amun dikira-kira kawitan kita bahari lagi ngalih pada kawitan wayahni.
Siapa nang jadi cigu atawa ustad , lain pulang kasusahan nang dirasani. Awal tahun ni lah masing-masing sebuk basisimpun darjah. Macam-macam paulahan tapaksa disalasaikan. Maklum hajalah….labih sabulan sakolah cuti. Sunyaan bahamburan, salain bahabuk sunyaan kursi meja.
Dalam pada itu ada jua habar nang kada pati nyaman didangar talinga. Ada ujar sakolah nang dimasuki maling wayah cuti panjang . Macam-macam hilangan. Sapalih tamasuk jua hilang wasi panutup saluran banyu. Ada nang hilang tambaga kapala paip bomba ! ( Ni kada lain maling nang bajual wasi buruk ka Hindu tu ampun gawian … ) .
Bila sunyaan nang disambat tadi bakajadian, kada lain Guru Basar atawa Pangatua sakolah pulang nang aur bagaru kapala. Kasusahan. Pusang fikiran !.
Amun cigu atawa ustad nang di bawah pantadbirannya sahibar kawa maniring mahadang napa diarah haja. Aduuuuuuh !, Sakit bangat fikiran Guru Basar atawa Pangatua sakolah ! .
Tagal, cigu-cigu atawa ustad nang di bawah jangan takurihing kanyamananlah…Tunggu ikam !. Amun takana maajar kakanakan hanyar masuk sakolah darjah satu atawa hanyar masuk tingkatan satu, di situ kainak ikam tahu napa susahnya maajar kakanakan tu !.
Amun maajar kakanakan darjah satu, siapa nang kada pati panyabaran mau haja lakas naik darah tingginya !.Napa kadanya …. Sapalih kakanakan tu aur manangis ingui-ingui ditinggalkan kawitan. Ada jua nang takutan ka cigu, handak bakamih gin takutan bapadah. Sudahnya napa ? Salawar atawa tapih jadi basah batubal !....Tumbar pang sabarataan…..
Bah…amun handak dipadahkan kisah maajar kakanakan darjah satu , rame banar. Ada nang mambari lilihan maniring, ada nang mambari sarik jua . Sunyaan cukup ! ( Siapa nang suah maajar, tahulah caritanya…. )
Babulik pulang pasal kikis duit nang disambat di atas tadi. Kayapa leh amun kawitan kakanakan tu sahibar bagawi jadi nalayan atawa bagawi maambil upah haja. Tantulah kasusahannya batindih-tindih babanding kawitan kakanakan nang boleh disambat ‘ orang berada ‘, kaya orang nang baisi bandang atawa kabun sawit tadi.
Di sinilah kita orang nang tamasuk kumpulan orang sanang, wajib basyukor ka Allah SWT !
Isnin, 29 Disember 2008
BULAN 12 BULAN AURAN !
Sapanjang bulan 12 ni tiap ari Sabtu awan ari Ahad , minggu pamulaan sampai minggu pahabisan bulan 12 ni , ulun aur tulak ka rumah orang aruh bakawinan haja hari-hari. Bahanu taparak pada rumah, bahanu tajauh.
Walau kayapagin, ada rumah-rumah nang basaruan kada kawa ditulaki. Pasalnya ari tu ulun tabarung pulang tulak ka wadah jauh. Ada nang takana ( tapaksa ! ) tulak pasal taklimat, ada jua pasal saminar di Shah Alam atawa di Kuala Lumpur. Handak kada datang, kada kana pulang. Saurang hudah manyanggupi jawatan napa !.
Kasudahannya, wayah Parsatuan Banjar Malaysia (PBM) maulah masuarat agung gin ulun kada kawa tatulak !. Dimapatuai…..
Ari tu, salain ada orang lain tiga buah rumah nang baaruhan , bubuhan subalah rumah ulun umpat jua aruh bakawinan. Untungnya, hidin aruh bakawinan kali ni manyuruh orang baulah makanannya ( Ujar orang wayahni, pakai katering ! ). Jaka tidak, kada kawa handak tulak banyak rumah orang aruh ari tu…
Walau kayapagin, basukur ka Allah SWT awak kada garing. Jadi, kawalah tulak ka situ ka sini…Al hamdulillah jua ulun sampai wayahni kada bapantang makan napa haja ( Kacuali makanan nang kada dimakan orang . Batu ….kaluko !).
Di sini ulun handak mambari pandapat saikit pasal orang aruh bakawinan, khasnya di kuliling kampong ulun, Kampong Sungai Haji Dorani. Amun kada katuju awan pandapat ulun kainak, boleh haja andika nang mambaca mambari pandapat ( komen ) nang lain pulang.
Pakara nang ulun handak mabaharkan di sini kada lain pada pasal makanan. Pasalnya parak dua tahun ni rasanya , makanan orang aruh bakawinan ditiring ada balainan saikit pada nang sudah-sudah .
Partamanya, wayahni makanan-makanan orang aruh bakawinan kada lagi kaya bahari. Aur makanan nasi haja. Wayahni ada hudah makanan lain kaya bubur kacang, pacal, laksa atawa makanan lain nang kada tamasuk dalam ‘ sanarai ‘ makan orang aruh bakawinan.
Kaduanya, wayahni ‘ budaya ‘ manyadiakan jamuan manyuruh ‘ katering ‘ hudah bamula dituruti orang. Banyak hudah orang aruh pangantinan nang maulah kayaitu.
Kadua-dua ‘ paubahan ‘ nang disambat di atas tadi , ada baik ada buruknya. Amun yang pamulaan ( manyadiakan jamuan luar adat ) baiknya orang nang tulak tiga ampat buah rumah orang aruh sahari, kawa makan salain makan nasi
( Kada pang parut jadi buntau ! ). Kada baiknya pulang, bila orang mamakan bubur kacang haja ( contoh ! ) , makanan nasi nang disadiakan boleh jadi banyak kainak jadi balabihan. Ditakutani kainak tabuang pulang sudahnya….
Pakara manyuruh ‘ katering ‘ mamasak pulang , baiknya bubuhan higa mahiga rumah atawa kariah kawa tulak banyak rumah orang aruh ari tu. Pasal kada bagawi basasadi di rumah orang aruh tadi. Kaya kabiasaan.
Buruknya pulang, amun manyuruh ‘ katering ‘ manyadiakan makanan kaluko jalinan masarakat higa mahiga sasain longgar. Ditahakan kainak, bila ada ari lawatan ( kejubus – ujar orang Jawa ) banyak nang kada mau datang manolongi gawian lagi !. Pasalnya sudah tabiasa, aur manyurung tangan makan haja di rumah orang aruh….
Napa pulang pandapat andika sabarataan ?....
Ahad, 14 Disember 2008
BATAMUAN KULAAN : AJK KAWA TAKURIHING !
Majlis nang diadakan tu kira bajaya. Orang nang datangan parak 300 orang. Taumpat juga wartawan Sinar Harian kawasan Sabak Bernam nang maulah ‘ liputan ‘. Esuknya kaluar baritanya di surat habar Sinar Harian kaya di bawah ni:
Usaha memelihara seni dan budaya masyarakat Banjar
SINAR HARIAN ( 12 Disember 2008)
SUNGAI BESAR - Pelbagai usaha dilakukan bagi memartabatkan seni dan budaya masyarakat Banjar kepada generasi kini dan usaha ini perlu didorong dengan rasa bangga dan tanggungjawab.
Pengerusi Pertubuhan Banjar Sungai Besar, Ma’ad Adnan berkata, usaha itu perlu dibuat melalui didikan awal ibu bapa dan keluarga yang berketurunan Banjar kepada anak-anak mereka.
Menurut Ma’ad, melalui kajian menunjukkan hanya kurang 60 peratus masyarakat banjar berumur 20 tahun ke bawah boleh bertutur dengan baik bahasa Banjar.
Selebihnya, menurut beliau semakin melupakan penggunaan bahasa itu apatah lagi dengan tradisi lain seperti persembahan dan masakan orang Banjar.
“Ramai ibu bapa tidak lagi menitikberatkan budaya ini menyebabkan anak-anak sendiri tidak mengetahui amalan-amalan tradisi masyarakat Banjar meskipun tinggal di perkampungan banjar.
“Kerana itu, usaha-usaha seumpama ini perlu dilaksanakan secara berperingkat-peringkat untuk menghidupkan dan menyuburkan semula tradisi banjar agar ianya tidak luput untuk generasi akan datang,” katanya ketika ditemui pada majlis ‘Batamuan Kulaan’ anjuran pertubuhan tersebut di Balai Raya Parit 4 Timur, di sini, semalam.
Hadir sama Timbalan Presiden Pertubuhan Banjar Malaysia (PBM), Idris Ali Badron yang merasmikan majlis dan Ahli Majlis Presiden PBM, Salleh Kasim.
Ma’ad berkata daerah Sabak Bernam yang terkenal dengan majoriti penduduknya dari kalangan masyarakat Banjar mempunyai keahlian mencecah 3,000 orang.
Majlis turut diserikan dengan persembahan ‘madihin’, iaitu sebuah persembahan tradisi masyarakat Banjar berupa pantun nasihat berlagu yang disampaikan Kumpulan Mahidin dari Felda Trolak Timur, Sungkai Perak.
Tidak ketinggalan pelbagai hidangan masyarakat banjar antaranya ‘Wadai Kiping’, ‘Pulut dan Wadi’ dan ‘Wajik’ yang membuktikan seni dan budaya Banjar terus dipelihara.
Ari tu, ada kulaan nang dapat hadiah ‘ hamper ‘ kipas angin , ada jua nang dapat basikar . Nang banyaknya dapat ‘ hamper ‘ kuih muih haja…..
Ulun dapat juga sabuting ‘ hamper ‘ tagal kada malalui ngaran batuah kaya orang lain. Ulun dapat ‘ hamper ‘ pasal jadi YB !.....
Khamis, 4 Disember 2008
BILANG KASIAN BABANAR !......
Amun bahari, orang manyambat kajadian kayaitu kajadian orang halus . Sapalih ada nang manyambat Orang Bunian. Walau kayanapagin, banyak jua orang nang manyambat inya kajadian ajaib. Ada jua nang kada parcaya….
Tagal amun dipikirkan pulang, kajadian tu sunyaan kakuasaan Allah SWT. Kada mustahil kajadian kayaitu balaku ka siapa haja nang dikahandakiNYA.
Jadinya, parayah bakancang urat gulu handak basurah atau babahas pasal carita ni….
Bayi 9 bulan hilang dalam kandungan
Oleh Ridzuan Ahmad
ALOR STAR: Impian seorang anggota tentera untuk menimang cahaya mata sulung hasil perkongsian hidup selama dua tahun dengan isterinya tidak tercapai selepas bayi yang dikandung suri rumah itu disahkan hilang selepas sembilan bulan mengandung.
Pasangan Mohd Fazli Samsudin, 27, dan Nurul Shuhada Mat Isa, 20, tidak dapat menahan kesedihan dan terkejut selepas dimaklumkan doktor pakar di sebuah pusat bersalin swasta di sini bahawa rahim wanita terbabit kosong ketika melakukan imbasan terakhir, Isnin lalu sebelum dijangka bersalin semalam
Nurul Shuhada disahkan mengandung pada Mac lalu selepas menjalani pemeriksaan di Hospital Angkatan Tentera (Resat), di Kuala Lumpur dan dijangka bersalin pada 29 November lalu.
Nurul Shuhada berkata, sukar baginya menerima kenyataan apabila bayi yang dikandung selama sembilan bulan hilang dengan sekelip mata sehingga menimbulkan satu misteri kepada dirinya, suami dan keluarga.
“Kerana tidak berpuas hati, saya kemudiannya dibawa keluarga ke sebuah lagi pusat perubatan swasta di Jitra untuk membuat pemeriksaan kali kedua namun keputusan tetap sama. Malah, doktor mendakwa rahim saya normal seperti wanita yang tidak mengandung,” katanya ketika ditemui Berita Harian di rumahnya di Kampung Masjid Lama, Hutan Kampung, di sini.
Nurul Shuhada yang menetap di Kuala Lumpur untuk bersalin di rumah ibunya di Kampung Masjid Lama, Hutan Kampung, di sini sempat membuat rawatan terakhir di Klinik Kuala Muda dua minggu lalu sebelum diarahkan merujuk ke HSB, semalam.
Beliau berkata, sebelum kejadian, dia tidak berasa sebarang perubahan cuma mengalami lenguh pada anggota badan selain perutnya memulas.
“Saya pernah bermimpi ada objek seperti kapas putih berada di tepi badan saya seolah-olah seperti sedang menyusu dan objek itu sentiasa mengusap badan saya. Mimpi itu terjadi selama tiga malam berturut-turut selepas itu saya mengalami demam panas,” katanya.
Sementara itu, Mohd Fazli yang bergegas pulang dari Kuala Lumpur kelmarin selepas dimaklumkan berita itu oleh isterinya, masih terkejut dan menganggap ia sebagai dugaan Allah kepada mereka berdua.
Jumaat, 28 November 2008
BATAHAGAAN BUBUHAN BANJAR SUNGAI GANAL
Ujar Pengerusi (?) Pertubuhan Banjar Malaysia (PBM) Cawangan (?) Sungai Ganal, Haji Maad Adnan ( Kami di Sungai Ganal manyambat Sidang Cincirak haja ! ), tarikhnya pada 11 Disember 2008, ari Kamis –tiga hari imbah Ari Raya Haji. Wayahnya matan pukul 9.00 baesukan sampai parak tangah hari.
Ujar hidin lagi, majlis tu diulah hagan bubuhan Banjar di Sungai Ganal (tautamanya) bakumpulan, bapandiran salajur maulah napa-napa ‘ projek ‘ nang patut diulah andudi, kada mangira napa pahaman politik masing-masing . Orang UMNO, orang PAS atawa orang KeADILan kawa haja umpatan datang !
Sahuaran lagi, ujar Sidang Cincirak, jamuannya ‘ istimewa ‘ banar. Insya Allah , wadai kepeng kada tatinggal ( Wadai orang Banjar napa… ) . Salain tu, hidin mainta bubuhan Banjar di wadah lain , kaya di Bangi, Tanjong Karang, Shah Alam nang kapingin handak bajujualan , boleh jua datangan.
Kaluko ada nang handak bajual baju parak ada ‘ lambang ‘ kulaan Banjar, kaset, CD lagu-lagu Banjar atawa napa haja nang dipikirkan kawa payu dijual !. Atawa ada nang handak bajualan ‘ ubat gancang bagawi' hajakah !…..
Amun kadada aralnya jua , ujar Sidang Cincirak , kumpulan madihin matan nagri Pahang Insya Allah datang maulah ‘ persembahan ‘ tamasuk jua sauting acara nang disambat ‘ penglipur lara ‘ oleh orang Banjar di kampong Simpang Lima, Sungai Ganal.
Cuma sahuaran hidin manyambat, hagan maulah majlis tu parlu ada duit !. Jadi, hidin mainta bubuhan Banjar kawa mandarma RM 5.00 saurang. Kuponnya tangah dicicir wayahni. Kupon tu pulang kainak dicabut hangan cabutan ‘ ngaran batuah ‘. Bungkusan hadiahnya ada dah nang manyanggupi !.....
Ujar hidin, wayahni parak 400 orang labih hudah bubuhan Banjar nang handak umpatan. Bahara majlis tu bajaya kaya nang dilagang.
Cumanya sahuaran ulun bapadah ka Sidang Cincirak, maulah majlis tu biar sanonoh. Ujar orang pintar wayahni , biar canggih bapatutan awan bubuhan Banjar Sungai Ganal nang pintar awan saraba bisa - kada bisa mawada haja !...
Majlis tu pulang, jangan ada sasiapa nang kapingin handak manjumput munafaat saurang haja. Atawa ujar disambat orang wayahni ‘ada udang di sebalik batu ‘ . Ada jua nang manyambat ‘ ada udang di sebalik mee bandung ‘ !. Taganang ulun wayah Masyuarat Agong PBM di Parit 10 Sungai Ganal bahari!.Babulan-bulan dalam web Ayuha Bapandiran (AB) masing-masing gigir pandiran mawada haja…. Jangan jadi kayaitu lah ! )
Ulun hudah bapadah ka Sidang Cincirak, amun kadada aralnya kainak ulun kapingin maulah ‘ persembahan IT ‘ wayah majlis tu diulah. Bukan apa, handak mamadahkan ka orang Banjar nang datangan, kita hudah ada laman web bahasa Banjar , nang kawa ditiring di saluruh dunia !. Kaya ‘ Ayuha Bapandiran (AB) tu.
Sasiapa bubuhan Banjar nang kapingin umpatan kainak, kawa manalipaun hidin di nomor 013-3003152. Kupon ada hidin manyimpani….
Rabu, 19 November 2008
Gajih guru agama di Salangor naik !
Guru Kafa Selangor terbela di bawah Pakatan Rakyat
Saidah Hairan
SHAH ALAM - Manifesto negeri berkebajikan yang dilaungkan oleh kerajaan Pakatan Rakyat ketika kempen pilihan raya bukan untuk mengula-gulakan pengundi tetapi ia tetap dilaksanakan bagi menjamin kesejahteraan dan keselesaan rakyat di bawah kerajaan baru negeri Selangor.
Ini terbukti apabila lebih 4000 guru kelas al-Quran dan Fardu Ain (Kafa) akan menerima tambahan elaun dan skim insurans takaful bermula Januari 2009.
Penambahan elaun itu diumumkan oleh Menteri Besar, Tan Seri Abdul Khalid Ibrahim ketika merasmikan perjumpaan khas guru-kuru (Kafa) negeri Selangor di Stadium Melawati, Shah Alam, Isnin, 17 November lalu.
Dalam ucapan itu beliau berkata, kerajaan negeri bersama Lembaga Zakat Selangor (LZS) akan memberi tambahan elaun guru Kafa sebanyak RM261.70 daripada RM738.30 menjadi RM1,000.
Manakala Penyelia Kafa pula katanya elaun ditambah sebanyak RM338 daripada RM1112 menjadi RM1,500 dan skim insurans takaful bermula Januari 2009.
Bila manbaca barita di atas tantu sabaratan guru-guru agama ( KAFA) takurihing kasukaan. Maklumlah….wayahni tutukaran sunyaan mahal. Tamasuk juga harga lampin kakanakan !.
Ulun dihabarkan, ada sabahagian guru-guru agama ( KAFA) tu mana nang bagana di bandar-bandar, tapaksa mancari pancarian lain hagan manambah pandapatan. Nang kabanyakannya manjadi guru malajari kakanakan mambaca Quran di rumah masing-masing . Sapalih ada jua nang umpatan bajulan di pasar-pasar malam.
Mana nang banasib baik, dapat pulang maajar kakanakan ka rumah-rumah orang sugih. Tantulah bayaran mahal !.
Bila manyambut pasal maajar kakanakan mangaji ka rumah-rumah, taganang ulun wayah pamulaan jadi guru agama palatih tahun 1967 bahari. Wayah tu gajih guru agama amun ‘ gred A ‘ dapatlah labih kurang RM 140.00 sabulan. Amun ‘ gred B ‘ ( kaya jawatan ulun ) dapatlah RM 115.00 sabulan !.
Ulun suah dibawa i oleh guru agama sama sakulah , Ustaz Mohd.Nor Yusof ngarannya. Ujarnya ada orang bacari guru hagan maajar anaknya mangaji Quran ka rumahnya. Ujarnya jua , bayarannya labih kurang RM 50 sabulan. Ulun tapaksa bapadah kada sanggup, pasal kadada bamotorsikal lagi. Salain tu pulang, rumah orang tu bas kada sampai ka situ ( Ulun sahibar kawa tulak babasikar haja ka sakulahan matan wadah bagana di Kampong Baru, Kuala Lumpur ! ).
Cuba difikirkan, kawalah bagana di Kuala Lumpur kaya ulun wayah pamulaan maajar bahari ( Sakulah Kabangsaan Polis Depot, Jalan Padang Tembak KL ) bagajih RM 115.00 sabulan ?.
Bila taganang gawian bahari, guru-guru agama (KAFA) wayahni patut banar basukur ka Allah SWT !. Dapat gajih kaya orang lain ‘ ampat angka ‘ ujar……
Khamis, 13 November 2008
METHADONE…
Minggu sudah ulun tulak ka ‘ Hospital Tengku Ampuan Jamaah ‘ di pakan Sabak. Handak maambil ubat nang dibari doktor supaya sigar awak ( ujar ! ). Sambil mahadang ngaran disaru, ulun tatiring di higa wadah ‘ kaunter ‘ ubat batulis : RAWATAN METHADONE.
Marigap hati !..... Ujar ulu dalam hati: Ooooh di sini pang orang yang katigahan dadah maambil ‘ ubat ‘ nya….
Kada lawas datang saorang orang anuman. Umurnya labih kurang patangahan dua puluhan. Awak pinda maringking…. Basalawar jean . Kubas. Babaju kameja T tangan handap. Kubas jua….
Sambil bagamat mangilar orang nang duduk mahadangi ubat , labih kurang 15 orang ada di situ. Tamasuk ulun… Inya duduk di bangku sabaris awan ulun. Tajauh labih kurang lima buah kursi. Ulun bapiragah kada maharani inya datang ( pada hal hati ada ai managur…. ). Mata ulun basinghaja bapiragah maniring ka siaran TV di atas , hujung subalah kanan, parak bilik ‘ Rawatan Methadone ‘.
Ujar hati : Orang ni mau haja datang handak mainta ' tatamba methadone '. Bujur tangguhan ulun , andika ai …. Kada karasaan inya masuk mancirup ka bilik rawatan. Kada lawas, inya kaluar ‘ bilik rawatan ‘ sambil bajalan tunduk. Kada maniring orang kiwa kanan.
Kada lawas sabalum ngaran ulun disaru maambil ubat, datang pulang seorang ‘ pesakit ‘ kaya pamulaan tadi. Umurnya labih kurang haja tuhanya. Orang nang datang ni labih taruk tokohnya. Cara bapakaian awan panyakitnya …. Inya datang tarus masuk ka wadah rawatan. Kada lawas ianya kaluar . Bajalan kada papalingau higa mahiga.
Sambil ulun kaluar matan wadah ‘ farmasi ‘ , kaganangan ulun ka orang nang masuk Rawatan Methadone tadi. Sunyaan babangsa Malayu. Baagama Islam pulang !. Dimapatuai leh, andika ai....
Andika nang tahu banyak pasal ‘ methadone ‘ ( kulaan nang jadi doktor ) bagus mamadahkan ka kita sabarataan : Napa sabujurnya methadone tu ?....
Isnin, 3 November 2008
Orang tuha balajar komputer
Ada tiga daerah satiausaha JKKK nang disaru. Daerah Sabak Bernam, Daerah Kuala Salangor awan Daerah Gombak. Ada labih kurang tangah dua ratus orang nang datang. Taumpat jua ada baampat satiusaha JKKK bibinian ! ( Harat JKKK wayahni, ada satiusaha bibinian, kada kaya JKKK lawas ! ).
Sunyaan caramah bajalan bagus. Kadada masalah apa-apa. Tagal bila sampai caramah hagan balajar komputer, banyak satiausaha JKKK nang hudah masuk umur wagra amas mula kulimbisikan. Masing-masing bapadah kada suah maingkuti komputer !. Mana-mana nang baumur warga amas , tagal bakas cigu atawa ustaz kuranglah saikit kulimbisikan. Kawalah dipalar-palar….
Tukang ulah kursus pamulaannya maulah ‘ bancian ‘ malalui borang, hagan mangatahui hinggan mana pangatahuan satiausaha JKKK dalam komputer. Dalam kumpulan ulun - kumpulan A - bila diualah ‘ bancian ‘ parak saparuh kada suah maingkuti komputer !. Jadi, cigunya tapaksa mancarikan kawan satiusaha JKKK nang kada suah , awan satiusaha JKKK yang bisa ! ( Amun tidak, mau pang tadiam komputer kayaitu haja ! ) .
‘ Makmal Komputer ‘ di ILDAS kada banyak. Ada labih kurang 20 buah haja. Biliknya jua kipit. Jadi kami nang handak balajar tapaksalah bahimpitan duduk.
Nang mambari tatawa saikit, banyak satiausaha JKKK bila mahadap komputer, masing-masing manyaru ka cigu intak dilajari mamingkuti ‘ tetikus ‘ ( Pasalnya kada tahu handak manggarakkan ! ).
Nang disambat di atas tadi sahuaran…..
Sahuaran lagi, program nang dilajari oleh cigu komputer tu ada tiga bangsa : Word, Power Point awan Excel. Masanya sahibar dua jam haja di makmal !. Masing-masing hudah minik kapala. Nang kada tahu langsung, aur uling-uling kapala, pasal maulah petak ‘ program ‘ Excel kada mau jadi-jadi !.
Sampai habis dua jam di makmal komputer, masing-masing kaluaran. Di situlah macam-macam sambatan kadangaran . Ada nang manyambat bila maingkuti haja ‘ tetikus ‘ tarus barasa gadugupan jantung hati. Ada jua manyambat, bila hudah ditaip, tasalah picik tarus tapadam tulisan !. Ada jua nang balulucu sasama tuha, ujar hidin balajar komputer nyaman lagi wayah pamulaan jadi pangantin…….
Pandiran tu sampailah ka kanten makan….. Ulun saja-saja batakun ka babarapa orang satiausaha napa cadangan nang patut dipadahkan ka tukang ulah kursus (penganjur ). Masing-masing manyambat; Kursus kaya nang diulah kada kawa mambari kapintaran ka satiausaha JKKK. Ujar masing-masing, kursus kayaitu bagus diulah sahuaran-sahuaran. Contohnya , balajar Word dahulu , imbah tu hanyar Power Point . Pahabisannya hanyar balajar Excel. Wayah balajar tu pulang paling kurang mamakan saharian maning hagan sahuaran ‘ program ‘. Jaka tidak, kada mau jadi pintar !
Saja ngalih balajar banda hanyar, bila umur hudah tuha leh !. Tagal ujar Nabi Muhammad SAW: Balajar tu matan wayah di ayunan sampai ka liang lahad !. Jadinya, bujur kada ?.
Rabu, 29 Oktober 2008
Pintar, ngalih. Bongol, ngalih…
Caritanya kaya ini:
Ujar saorang kakawanan ka ulun. Ada sabuah masigit di nagri Salangor ( tampatnya paraya disambat, ujarnya ). Ahli jawatankuasanya, tamasuk jua orang nang bajawatan najir, sunyaan orang ahli politik ( karajaan bahari ).
Dalam masyuarat jawatankuasa masigit, ‘ orang pintar ‘ tadi maambil kaputusan handak maulah wadah pangamihan awan wadah pamandian nang hanyar. Wadah pangamihan awan wadah pamandian nang lawas , ujar jawatankuasa masigit tadi, hudah kada ‘ terkini ‘. Hudah kada sasuai awan kaadaan jawatankuasanya nang pintar-pintar tadi !. ( Wadah pangamihan awan wadak pamandian lawas aci kuboi haja napa… )
Tabarungan pulang dalam kumpulan jawatankuasa masigit tadi ada saorang nang jadi kontrak, ada juga tamasuk saorang ahli jawatankuasa paringkat bahagian. Ujar orang kampungan ‘ ada kabel terus ‘ awan MB !.
‘ Orang-orang pintar ‘ tadi bagawilah hagan maulah wadah pangamihan awan wadah pamadian hanyar. Maulah surat pamohonan tarus ‘ ka atas ‘. Dihandapkan caritanya, pamohonan tadi tarus diluluskan oleh ‘ orang atas ‘ . Pasal hudah patuh atawa ada pambarian ‘ komesyen ‘ ( kaluko ! ).
Jawatankuasa tadi kada bahabar-habar ka ahli kariah tarus manabangi babarapa pohon nyiur di wadah projek tu . Kadaguyan bunyinya….Babarapa pohon nyiur rabah !.
Dihandapkan lagi caritanya….mandangar pohon nyiur rabahan, babarapa orang ahli kariah nang parak di situ tarus batakun. Hagan napa pohon nyiur tu ditabangi ?. Ujar si tukang tabang , gawian tu arahan matan najir awan jawatankuasa masigit.
Ari tu jua gigir sakampungan !. Maka masing-masing maulah patua . Sapalih sahibar jadi tukang sokong haja….Kasudahannya , ada saurang tuan guru lawas ( hidin kada dipakai orang lagi di kampong tu , pasal aur mambaca kitab kuning haja napa, ujar orang-orang pintar tu tadi ).
Ujar tuan guru tu, “ Kita orang wayahni jarang ada nang sanggup baulah wakaf, kaya orang-orang bahari nang sanggup mandirikan masigit awan batanam pohon nyiur. Amun kada kawa, maraha haja !…. Tagal jangan pulang marosakkan wakaf orang bahari, tamasuk tanaman pohon nyiurnya.
“ Di akhirat kainak, kaluko orang yang bawakaf tu batakun ka orang nang marosakkan wakaf tadi, kanapa ikam marosakkan wakaf kami ?. Kami kada lagi mandapat pahalanya…. “
Lagi sakali dihandapkan caritanya !….Mandangarkan ujar tuan guru tadi, jawatankuasa masigit tamasuk najirnya kulimbisikan….Langsung projek tu diurungkan . Kada jadi baulah tarus. Projek batal !.
Dangar habar, punggur nyiur nang ditabangi tu hudah japuk wayahni. Tagal wadah pangamihan awan pamandian lawas magun haja dipakai orang. Projek nang hanyar kada jadi diulah di masigit tu , hudah dipindahkan ka masigit lain ! ( ujar najirnya, pasal orang kampong di situ kada handak manarima cadangan ‘ orang pintar ‘ ).
Andika nang mambaca carita ni napa pulang fikiran !....
bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn sun_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn zsm_Latn zsm_Latn zsm_Latn zsm_Latn zsm_Latn zsm_Latn zsm_Latn zsm_Latn zsm_Latn zsm_Latn zsm_Latn bjn_Latn bjn_Latn zsm_Latn pag_Latn bjn_Latn bjn_Latn bjn_Latn zsm_Latn zsm_Latn zsm_Latn zsm_Latn zsm_Latn zsm_Latn zsm_Latn zsm_Latn zsm_Latn ind_Latn zsm_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn zsm_Latn zsm_Latn min_Latn zsm_Latn zsm_Latn zsm_Latn zsm_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn hat_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn